臘月十六夜讀閻資欽提舉詩一巨軸
作者：釋德洪
朝代：宋

paragraphs: 青燈映窗山月西，讀遍潁皋居士詩。
四蹄雷電駿□□，萬丈光芒豪放詞。
古錦濯江有餘麗，夜光走盤無價珠。
韻高不受富貴縛，眼蓋縉紳說林壑。
一語不合□□□，太華摩雲森剔卓。
一往歸心如鳥工，十分風味□□□。
沉溟山水柳子厚，撥置形骸龐德公。
攬轡不當□□□，珥筆合在明光宫。
天牀長哦起曳履，旋呵凍筆□□□。
寄語公家王坦之，爲編乃翁詩集尾。